Nr. 28.680/12.09.2023

 **REFERAT DE APROBARE**

**la** **Proiectul de hotărâre privind** **aprobarea Strategiei judeţene de dezvoltare**

**a serviciilor sociale în județul Cluj pentru perioada 2023-2030**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
| În cadrul UE, începând cu anul 2006, conceptul de dezvoltare durabilă a fost integrat în Strategia pentru o Europă Extinsă, într-o viziune strategică unitară și coerentă, având ca obiectiv general îmbunătățirea continuă a calității vieții pentru generațiile prezente și viitoare, pentru crearea unor comunități durabile, capabile să gestioneze și să folosească resursele în mod eficient și să valorifice potențialul de inovare ecologică și socială al economiei, în vederea asigurării prosperității, protecției mediului și coeziunii sociale. În 2010, ca o continuare a dezvoltării durabile a UE, a fost adoptată Strategia Europa 2020 de promovare a creșterii inteligente (bazată pe: educație, cercetare, inovare), durabile și incluzive (crearea de noi locuri de muncă, reducerea sărăciei etc.). Alături de statele membre și respectând principiul subsidiarității, UE s-a angajat să devină lider în punerea în aplicare a Agendei 2030, prin obiectivele sale de dezvoltare.Agenda 2030 a Uniunii Europene stă la baza tuturor politicilor de dezvoltare relevante la nivelul Uniunii Europene, iar România și-a asumat o serie de domenii de acțiune în concordanță cu obiectivele UE, printre care și cel al luptei împotriva sărăciei și a excluziunii sociale având la bază una dintre prioritățile tematice ale strategiei, aceea de creştere economică favorabilă incluziunii: promovarea unei economii cu o rată ridicată a ocupării forţei de muncă, în măsură să asigure coeziunea economică, socială şi teritorială.Direcţia Generală de Asistenţă Socială si Protecţia Copilului Cluj realizează la nivel judeţean măsurile de asistenţă socială în domeniul protecţiei copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie.Prin adresa Direcției Generale de Asistență Socială și Protecția Copilului nr. 35931/13.07.2023, înregistrată la Consiliul Județean Cluj sub nr. 28680/13.07.2023, se solicită aprobarea Strategiei județene de dezvoltare a serviciilor sociale în domeniul asistenței sociale și protecției copilului pe termen mediu și lung, care cuprinde și Planul de acțiune pentru implementarea Strategiei, precum și aprobarea Planului de acțiune privind serviciile sociale pentru anul 2023.Procesul de elaborare a strategiei a presupus parcurgerea a două etape:* primă etapă, a reprezentat-o identificarea și punerea în aplicare a strategiilor naționale, a proiectelor de strategii naționale și a prevederilor legale în materie, colectarea datelor statistice, analiza implementării obligațiilor care revin Direcției Generale de Asistență Socială și Protecția Copilului Cluj, identificarea nevoilor sociale bazate în principal pe consultarea cu autoritățile publice locale, alte instituții publice, ONG-uri și beneficiari ai serviciilor sociale;
* după colectarea datelor, au fost organizate și desfășurate mai multe întâlniri de lucru, organizate de Direcția Generală de Asistență Socială și Protecția Copilului Cluj, în care s-au prezentat și analizat aspecte ale strategiei, obiectivele acesteia, soluții de îmbunătățire a informațiilor colectate și de completare a acestora, în funcție de observațiile formulate de participanți (autorități ale administrației publice locale, furnizori privați de servicii sociale).

În scopul identificării și planificării acțiunilor ce trebuie derulate de către autoritățile publice județene -DGASPC- și partenerii săi, de autoritățile publice locale -UAT, a fost necesară elaborarea strategiei în vederea asigurării unui cadru favorabil pentru ca persoanele, familiile și comunitățile aflate în situații de nevoi sociale să-și identifice cauzele care pot conduce la un dezechilibru de funcționare socială, de a-i ajuta să gasească soluții în vederea rezolvării problemelor cu care se confruntă, vizând de asemenea și întreprinderea unor acțiuni în vederea ameliorării condițiilor economice și sociale ale grupurilor țintă.Strategia conține o sinteză a nevoilor sociale existente la nivelul județului Cluj și stabilește direcțiile strategice de acțiune până la finalul anului 2030 care să conducă la îmbunătățirea calității vieții copiilor, a persoanelor adulte cu dizabilități și a persoanelor vârstnice prin asigurarea de servicii sociale de calitate și asigurarea celei mai potrivite forme de îngrijire, de asemenea contribuind la consolidarea alternativelor de protecție de tip familial.La elaborarea strategiei județene s-au avut în vedere obiectivele stabilite la nivel național, prin strategiile elaborate în domeniul social, pe diferite grupuri țintă fiind astfel:* copilul şi/sau familia - categoriile de copii avute in vedere sunt: copii proveniți din comunitățile sărace, copiii aflaţi în risc de separare de părinţi, copiii separaţi de părinţi, inclusiv copiii ai căror părinţi sunt plecaţi la muncă în străinătate, copiii părăsiţi, copiii abuzaţi, neglijaţi sau supuşi exploatării, inclusiv copiii traficaţi, exploataţi prin muncă, exploataţi sexual, copiii expuşi migraţiei ilegale, copiii neacompaniaţi aflaţi pe teritoriul altor state, copiii repatriaţi, copiii refugiaţi, copiii străzii, copiii care au săvârșit fapte penale dar nu răspund penal, copiii cu dizabilităţi, infectați cu HIV/bolnavi SIDA și cu boli cronice grave, copii aparținând minorităților etnice, copii/tineri beneficiari ai unei măsuri de protecție;
* tinerele însărcinate şi mamele cu copii de vârstă mică, aflate in situații de risc social;
* persoanele cu dizabilităţi (instituţionalizate şi neinstituţionalizate);
* persoanele vârsnice;
* victimele violenţei în familie;
* persoanele fără adăpost;
* victimele traficului de persoane;
* persoanele private de libertate;
* persoanele cu diferite adicții precum consumul de alcool, droguri, sau alte substanțetoxice, internet, jocuri de noroc.

Strategia se adresează şi beneficiarilor indirecți: * părinţilor, atât în calitate de beneficiari direcţi ai serviciilor sociale, alături de copii, cât şi în vederea responsabilizării lor în procesul de creştere, îngrijire şi educare a propriilor copii;
* familiilor/reprezentanţilor legali ai persoanelor adulte cu handicap/în dificultate;
* comunităţii locale din care fac parte beneficiarii serviciilor sociale;
* profesioniştilor care interacţionează cu copiii/persoanele adulte cu handicap/în dificultate.

Strategia a fost elaborată pe baza principilor generale identificate în strategiile naționale și în legislația specifică asistenței sociale, din care amintim:* solidaritatea și subsidiaritatea;
* respectarea demnității umane și abordarea individuală;
* universalitatea, nediscriminarea și egalitatea de șanse;
* proximitatea;
* respectarea dreptului la autodeterminare și dreptul la liberă alegere;
* parteneriatul.

Astfel, misiunea Strategiei județene de dezvoltare a serviciilor sociale în domeniul asistenței sociale și protecției copilului pe termen mediu și lung este aceea de a crea și implementa un sistem performant de proiectare și furnizare a serviciilor sociale, printr-o abordare integrată, participativă, multisectorială și interinsituțională, bazat pe problematica socială complexă a grupurilor vulnerabile, în acord cu politica europeană și națională de incluziune socială și combatere a sărăciei și cu strategiile existente, punându-se accent pe standardele minime de calitate în furnizarea serviciilor sociale.Scopul Strategiei îl reprezintă aplicarea la nivelul județului Cluj a politicilor și strategiilor naționale în domeniul protecției copilului, familiei, persoanelor vârstnice, a persoanelor cu dizabilități și accelerarea procesului de dezinstituționalizare, prevenirea și combaterea violenței sexuale, violenței domestice, victime ale infracțiunilor și a altor categorii de persoane sau grupuri de persoane aflate în situație de nevoie socială. Obiectivul general al Strategiei îl reprezintă creșterea calității vieții beneficiarilor de servicii sociale axându-se pe dezvoltarea serviciilor sociale la nivel județean, creșterea calității serviciilor sociale furnizate, reducerea fenomenului de marginalizare și excluziune socială a grupurilor vulnerabile, dezinstituționalizarea și prevenirea instituționalizării, promovarea principiilor de incluziune socială și combaterea discriminării și a oricărei forme de abuz, neglijare/exploatare.Prin Planul de implementare a strategiei județene de dezvoltare a serviciilor sociale, au fost stabilite o serie de obiective generale:1. Creșterea nivelului de participare a copiilor la luarea deciziilor care îi privesc;
2. Dezvoltarea unor mecanisme de protecție a copiilor împotriva violenței
3. Asigurarea unei justiții prietenoase pentru copii
4. Reducerea sărăciei și excluziunii sociale în rândul copiilor
5. Îmbunătățirea stării de sănătate a copilului
6. Creșterea participării copiilor la o educație incluzivă de calitate
7. Închiderea centrelor de tip rezidențial și dezvoltarea alternativelor de tip familial
8. Prevenirea separării copilului de familia naturală
9. Promovarea adopției ca măsură specială de protecție a copilului
10. Asigurarea accesului fizic, informațional și comunicațional al persoanelor cu dizabilități la produsele, serviciile și programele pe care societatea le pune la dispoziția membrilor săi
11. Recunoașterea egală în fața legii, a persoanelor cu dizabilități, pentru exercitarea tuturor drepturilor fundamentale, inclusiv de a lua decizii în toate aspectele vieții lor
12. Asigurarea aportunității persoanelor cu dizabilități de punere îm aplicare și de dezvoltare a calificării și a competențelor, precum și a potențialului creativ și productiv, într-o ocupație liber aleasă și într-un loc de muncă incluziv, accesibil
13. Asigurarea unui standard de viață adecvat pentru persoanele cu dizabilități cu șanse egale cu toate celelalte persoane
14. Accesul copiilor și tinerilor cu dizabilități și/sau cerințe educaționale speciale (CES) la o educație incluzivă de calitate în comunitate, în condiții de egalitate cu ceilalți copii și tineri, astfel încât să își poată atinge potențialul maxim de dezvoltare
15. Asigurarea de servicii de sănătate de cea mai bună calitate pentru persoanele cu dizabilități
16. Asigurarea participării active a persoanelor cu dizabilități, ca membri deplini ai societății, cu drepturi egale
17. Dezvoltarea unui sistem centrat pe prevenire a violenței în familie
18. Dezvoltarea unor servicii destinate agresorilor
19. Dezvoltarea unor servicii destinate prevenirii traficului de persoane și victimelor traficului de persoane
20. Dezvoltarea unor servicii destinate prevenirii consumului de droguri
21. Protecția specială și asigurarea de servicii pentru grupurile vulnerabile de persoane adulte aflate în dificultate
22. Creșterea calității vieții persoanelor vârstnice
23. Combaterea riscului de excluziune socială, prin dezvoltarea unui sistem sustenabil de servicii sociale de sprijin

Planul anual de acțiune privind serviciile sociale pentru anul 2023 reprezintă un element necesar și util de dezvoltare a serviciilor sociale la nivel județean, acesta fiind elaborat în conformitate cu obiectivele cuprinse în Strategia județeană de dezvoltare a serviciilor sociale în domeniul asistenței sociale. În conformitate cu prevederile art. 117 alin. (2) din Legea asistenței sociale nr. 292/2011 cu modificările și completările ulterioare, potrivit cărora strategiile de dezvoltare a serviciilor sociale se dezbat şi se avizează de către Comisiile judeţene de incluziune socială, anterior aprobării lor prin hotărâre a consiliului judeţean, Comisia Județeană pentru Incluziune Socială Cluj a avizat prin Hotărârea nr. 1/11.07.2023 Strategia de dezvoltare a serviciilor sociale în domeniul asistenței sociale și protecției copilului pe termen mediu și lung și a Planului anual de acțiune privind serviciile sociale pentru anul 2023. |
| * 1. **Cerinţe care reclamă oportunitatea actului administrativ:**
 |
| Aprobarea *Strategiei județene de dezvoltare a serviciilor sociale în domeniul asistenței sociale și protecției copilului pe termen mediu și lung* și a ”*Planului anual de acțiune privind serviciile sociale pentru anul 2023,* asigură realizarea de către Consiliul Județean Cluj a unor obiective ce vor conduce la îmbunătățirea calității vieții copiilor, a persoanelor adulte cu dizabilități și a persoanelor vârstnice prin asigurarea de servicii sociale de calitate și asigurarea celei mai potrivite forme de îngrijire, contribuind la consolidarea alternativelor de protecție de tip familial.Stabilirea strategiei și a planului de acțiune în domeniul asistenței sociale constituie astfel o măsură responsabilă și obligatorie pentru atingerea misiunii de a dezvolta un sistem complementar, comprehensiv și funcțional de servicii la nivel județean care să sprijine persoanele vulnerabile pentru depășirea situațiilor de dificultate, de a contribui la prevenirea și combaterea riscului de excluziune socială, creșterea calității precum și promovarea incluziunii sociale a acestora. Aprobarea acestui document este oportună din următoarele considerente:* necesitatea de **actualizare a direcțiilor și priorităților de dezvoltare a serviciilor sociale** ale judeţului, având în vedere că, documentul de planificare anterior datează din anul 2014 (Hotărârea Consiliului Județean Cluj nr. 293 din 28.11.2014);
* obligativitatea **corelării integrale a documentelor de planificare** la nivel județean ‎cu documentele de planificare la nivel european și național în vigoare;
* crearea **cadrului normativ** la nivel județean pentru dezvoltarea ulterioară a altor ‎programe şi proiecte care să conducă la atingerea obiectivelor în domeniul asistenței sociale și protecției copilului;
* dispozițiile art. 173, alin. (1), lit. b) și d) și ale alin. (3) lit. d) din OUG nr. 57/2019 privind **Codul administrativ**, potrivit cărora, pentru îndeplinirea atribuțiilor privind dezvoltarea economico-socială a judeţului, *Consiliul Județean Cluj* **adoptă** Strategia județeană de dezvoltare a serviciilor sociale în domeniul asistenței sociale și Planului anual de acțiune privind serviciile sociale pentru anul 2023:
* *art. 173 alin. (1): ,,****Consiliul judeţean îndeplineşte*** *următoarele categorii principale de atribuţii:...b)* ***atribuţii privind dezvoltarea economico-socială*** *a judeţului”;*
* *art. 173 alin. (3): ,,În exercitarea atribuţiilor prevăzute la alin. (1) lit. b), consiliul judeţean:...d)* ***adoptă strategii****, prognoze şi programe de dezvoltare economico-socială şi de mediu a judeţului ......”;*
* *art. 173 alin. (5) ”În exercitarea atribuțiilor prevăzute la alin, (1) lit. d), consiliul județean asigură, potrivit competențelor sale și în condițiile legii, cadrul necesar pentru furnizarea serviciilor publice de interes județean privind…*

*b) serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială”*  |
| 1. **Schimbari preconizate:**
 |
| Scopul prezentului proiect de hotărâre este crearea cadrului legal la nivel județean pentru asigurarea îndeplinirii obiectivelor și țintelor de dezvoltare a serviciilor sociale asumate atât la nivel european, național, cât și local.Implementarea strategiei va avea ca rezultat un sistem de servicii sociale la nivelul județului care să asigure abilitarea persoanelor, precum și a comunităților pentru rezolvarea nevoilor sociale, creșterea calității vieții precum și promovarea incluziunii sociale.Totodată, prin implementarea strategiei și a planului menționate, se are în vedere ameliorarea condițiilor economice și sociale ale grupurilor țintă. |
| **Secțiunea a 2-a - Impactul socio-economic:** |
| Adoptarea Strategiei de dezvoltare teritorială a județului Cluj va conduce la asigurarea cadrului legal la nivelul județului Cluj pentru dezvoltarea ulterioară a altor ‎programe şi proiecte care să contribuie la dezvoltarea serviciilor sociale a județului. * **Impactul social** privește grupuri-ţintă sociale afectate și îmbunătăţiri, dezvoltare, eficienţă şi calitate a serviciilor sociale.
* **Impactul asupra mediului** nu este cazul
* **Impactul asupra sarcinilor administrative** vizează capacitatea resurselor umane, resursele tehnice/ patrimoniale și resursele informaționale.
 |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Proiectul de hotărâre a fost supus procedurii prevăzute de Legea nr. 52/2003 privind transparența decizională în administrația publică, republicată, cu modificările și completările ulterioare, sens în care a fost adus la cunoștință publică prin afișare la sediul Consiliului Judeţean Cluj şi postare pe pagina de internet „www.cjcluj.ro, pentru formularea unor eventuale observații și propuneri.În data de 25.08.2023, ora 10.00 la sediul Consiliului Județean Cluj a avut loc o ședința de dezbatere publică cu privire la proiectul de hotărâre. În urma dezbaterilor și a propunerilor formulate de participanți a fost completat Planul de acțiune, secțiunea Protecţia victimelor violenţei în familie, a traficului de persoane şi a consumului de droguri cu un obiectiv specific suplimentar- Dezvoltarea unui serviciu de zi de consiliere pentru persoanele care suferă de adicţii precum şi aparţinătorilor acestora. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
|  Actul administrativ propus spre aprobare, nu produce efecte asupra altor acte administrative și poate fi pus în aplicare după adoptarea acestuia. |
| **Secțiunea a 6-a - Anexe la referatul de aprobare:** |
| 1. Adresa Direcției Generale de Asistență Socială și Protecția Copilului nr. 35931/13.07.2023, înregistrată la Consiliul Județean Cluj sub nr. 28680/13.07.2023;
2. Strategia judeţeană de dezvoltare a serviciilor sociale în județul Cluj pe termen mediu și lung ;
3. Hotărârea nr. 1/2023 a Comisiei Județene pentru Incluziune Socială privind avizarea Strategiei de dezvoltare a serviciilor sociale în domeniul asistenței sociale și protecției copilului pe termen mediu și lung de la nivelul județului Cluj și a Planul de implementare pentru anul 2023;
 |

**INIȚIATOR,**

**PREȘEDINTE**

Alin TIȘE

**P R O I E C T DE H O T Ă R Â R E**

**privind aprobarea Strategiei judeţene de dezvoltare a**

**serviciilor sociale în județul Cluj pentru perioada 2023-2030**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ................ din ............... privind aprobarea Strategiei judeţene de dezvoltare a serviciilor sociale în județul Cluj pentru perioada 2023-2030, propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 28680/19.09.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 32951/12.09.2023 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 293/2014 privind aprobarea Strategiei de dezvoltare a serviciilor sociale în domeniul asistenței sociale și protecția copilului pentru perioada 2014-2020;
* Hotărârea Consiliului Județean Cluj nr. 131/2023 privind aprobarea Strategiei de dezvoltare teritorială a Județului Cluj pentru perioada 2023-2030;
* Adresa Direcției Generale de Asistență Socială și Protecția Copilului nr. 35931/13.07.2023, înregistrată la Consiliul Județean Cluj sub nr. 28680/13.07.2023
* Avizul Comisiei Județene pentru Incluziune Socială Cluj, exprimat prin Hotărârea nr. 1/2023;
* Avizul Colegiului Director al Direcţiei Generale de Asistenţă Socială şi Protecţia Copilului Cluj, exprimat prin Hotărârea nr. 4/2023
* procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată, prin publicarea anunțului privind deschiderea procedurii de transparenţă decizională în data de 11.08.2023 și dezbaterea publică din data de 28.08.2023;

Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1), lit. b) și d), alin. (3), lit. d), ale art. 182 alin. (2) și alin. 3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 5 alin. (3) și art. 14 alin. (2) din Legea nr. 273/2006 privind finanțele publice locale, cu modificările și completările ulterioare;
* Legii asistenţei sociale nr. 292/2011, cu modificările și completările ulterioare;
* Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
* Legii privind protecţia şi promovarea drepturilor copilului nr. 272/2004, republicată, cu modificările și completările ulterioare;
* Legii nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare;
* Legii nr. 217/2003 pentru prevenirea şi combaterea violenţei domestice, cu modificările și completările ulterioare;
* Legii nr. 17/2000 privind asistenţa socială a persoanelor vârstnice, republicată, cu modificările și completările ulterioare;
* Hotărârii nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale cu modificările și completările ulterioare;
* art. 3 alin. (3) lit. a și b, art. 4, art. 5 alin. (5) din Anexa nr. 1 la H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Hotărârii Guvernului nr. 877/2018 privind adoptarea Strategiei naționale pentru dezvoltarea durabilă a României 2030;
* Hotărârii Guvernului nr. 558/2021 privind aprobarea Strategiei naționale pentru ocuparea forței de muncă 2021-2027 și a Planului de acțiuni pe perioada 2021-2027 pentru implementarea Strategiei naționale pentru ocuparea forței de muncă 2021-2027;
* Hotărârii Guvernului nr. 559/2021 privind aprobarea Programului național integrat pentru protecția victimelor violenței domestice și a Metodologiei-cadru privind organizarea și funcționarea rețelei naționale inovative integrate de locuințe protejate destinate victimelor violenței domestice;
* Hotărârii Guvernului nr. 592/2021 pentru aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Hotărârii Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027;
* Hotărârii Guvernului nr. 490/2022 pentru aprobarea Strategiei naționale privind drepturile persoanelor cu dizabilități ”O Românie echitabilă” 2022-2027;
* Hotărârii Guvernului nr. 560/2022 pentru aprobarea Strategiei naționale de incluziune a cetățenilor români aparținând minorității rrome pentru perioada 2022-2027;
* Hotărârii Guvernului nr. 1491/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027;
* Hotărârii Guvernului nr. 1492/2022 pentru aprobarea Strategiei naționale privind promovarea îmbătrânirii active și protecția persoanelor vârstice;
* Hotărârii Guvernului nr. 1543/2022 pentru aprobarea Strategiei naţionale privind prevenirea instituţionalizării persoanelor adulte cu dizabilităţi şi accelerarea procesului de dezinstituţionalizare, pentru perioada 2022-2030;
* Hotărârii Guvernului nr. 1.547/2022 pentru aprobarea Strategiei naţionale privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2022-2027;
* Hotărârii Guvernului nr. 1581/2022 privind aprobarea Programului de interes naţional de prevenire şi asistenţă medicală, psihologică şi socială a consumatorilor de droguri, pentru perioada 2023-2026;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. Se aprobă Strategia judeţeană de dezvoltare a serviciilor sociale în județul Cluj pentru perioada 2023-2030, cuprinsă în **Anexa** care face parte integrantă din prezenta hotărâre.

**Art. 2.** Coordonarea şi monitorizarea implementării Planului de acțiune pentru implementarea Strategiei judeţene de dezvoltare a serviciilor sociale în județul Cluj pentru perioada 2023-2030 va fi asigurată de directorul general al Direcţiei Generale de Asistenţă Socială şi Protecţia Copilului Cluj.

**Art. 3.** Planurile anuale de acţiune privind serviciile sociale administrate şi finanţate din bugetul Județului Cluj se transmit Consiliului Județean Cluj, spre aprobare până în 15 decembrie a fiecărui an.

**Art.4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală de Asistenţă Socială şi Protecţia Copilului Cluj.

**Art. 5.** Prezenta hotărâre se comunică, Direcţiei Generale de Asistenţă Socială şi Protecţia Copilului Cluj, consiliilor locale din Județul Cluj, Agenției Județene de Plăți și Inspecție Socială Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

 **PREŞEDINTE SECRETAR GENERAL AL JUDEŢULUI,**

Alin TIŞE Simona GACI

**Nr……... din …… 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin TIȘE

Nr. 32951/12.09.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind aprobarea Strategiei judeţene de dezvoltare a serviciilor sociale în județul Cluj pentru perioada 2023-2030 |
| **Compartiment de resort:** | Direcția Juridică |
| **Secțiunea 1 - Documentare și analiză:**  |
| În conformitate cu prevederile art.173 alin.(1) lit.d) și alin.(5) lit.b) din Ordonanța de urgență a Guvernului nr.57/2019 privind Codul administrativ, cu modificările şi completările ulterioare, consiliul judeţean are atribuții privind gestionarea serviciilor publice de interes judeţean, asigurând în acest sens, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială.Conform prevederilor art. 112 alin.(3) lit.a) din Legea nr.292/2011 a asistenței sociale, cu modificările și completările ulterioare, în domeniul organizării, administrării şi acordării serviciilor sociale, autorităţile administraţiei publice locale elaborează, în concordanţă cu strategiile naţionale şi nevoile locale identificate, strategia judeţeană de dezvoltare a serviciilor sociale, pe termen mediu şi lung, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor şi răspund de aplicarea acesteia. Strategiile de dezvoltare a serviciilor sociale judeţene se elaborează pe termen mediu, respectiv pe o perioadă de 5 ani, precum şi pe termen lung, respectiv pe o perioadă de 10 ani, şi cuprind măsurile şi acţiunile din domeniu, planificarea acestora şi bugetul estimativ. Strategiile de dezvoltare a serviciilor sociale se dezbat şi se avizează de către Comisiile judeţene de incluziune socială, anterior aprobării lor prin hotărâre a consiliului judeţean. Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare, la art. 2 lit.a) din Anexa nr. 1, stabilește în sarcina direcției generale de asistență socială și protecția copilului de la nivel județean, obligația elaborării strategiei de dezvoltare a serviciilor sociale în vederea realizării funcției de strategie a acesteia.Hotărârea Consiliului Județean Cluj nr. 293/2014 a vizat Strategia de dezvoltare a serviciilor sociale în domeniul asistenței sociale și protecția copilului pe termen mediu (2014 – 2016) şi lung (până în 2020), fiind elaborată în temeiul strategiilor naționale sectoriale aprobate de guvern în domeniul asistenței sociale.Prin Hotărârea Consiliului Județean Cluj nr. 203/2022 s-a aprobat Planul de acțiune în domeniul drogurilor la nivelul Județului Cluj pentru perioada 2022-2026, în scopul implementării Strategiei Naționale în Domeniul Drogurilor 2022-2026. Acest plan cuprinde activități comune ale Centrul Regional de Prevenire, Evaluare și Consiliere Antidrog Cluj cu DGASPC Cluj (de ex. i*mplementarea de proiecte/campanii naționale de informare, conștientizare a riscurilor și consecințelor negative ale consumului de droguri și promovarea alternativelor sănătoase la consumul de droguri, adresate populației generale)* |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: *2*** |
| Stabilirea strategiei și a planului de acțiune în domeniul asistenței sociale constituie o măsură responsabilă și obligatorie pentru atingerea misiunii de a dezvolta un sistem complementar, comprehensiv și funcțional de servicii la nivel județean care să sprijine persoanele vulnerabile pentru depășirea situațiilor de dificultate, de a contribui la prevenirea și combaterea riscului de excluziune socială, creșterea calității precum și promovarea incluziunii sociale a acestora. Aprobarea acestui document este oportună din următoarele considerente:* necesitatea de **actualizare a direcțiilor și priorităților de dezvoltare a serviciilor sociale** ale judeţului, având în vedere că, documentul de planificare anterior, Hotărârea Consiliului Județean Cluj nr. 293 din 28.11.2014 și-a epuizat efectele;
* obligativitatea **corelării integrale a documentelor de planificare** la nivel județean ‎cu documentele de planificare la nivel european și național în vigoare;
* crearea **cadrului normativ** la nivel județean pentru dezvoltarea ulterioară a altor ‎programe şi proiecte care să conducă la atingerea obiectivelorîn domeniul asistenței sociale și protecției copilului;

Strategia de dezvoltare a serviciilor sociale în domeniul asistenței sociale pentru Județul Cluj a fost elaborată în concordanță cu strategiile naționale, aprobate prin hotărâre de guvern în perioada 2021-2022, prevăzute în proiectul de hotărâre: incluziunea socială și reducerea sărăciei, drepturile persoanelor cu dizabilități, promovarea egalității de șanse și de tratament între femei și bărbați și prevenirea și combaterea violenței domestice, promovarea îmbătrânirii active și protecția persoanelor vârstice; incluziune a cetățenilor români aparținând minorității rrome, precum și proiectul de strategie națională pentru protecția și promovarea drepturilor copilului.Strategia conține o sinteză a nevoilor sociale existente la nivelul județului Cluj și stabilește direcțiile strategice de acțiune pentru perioada 2023-2030 care să conducă la îmbunătățirea calității vieții copiilor, a persoanelor adulte cu dizabilități și a persoanelor vârstnice prin asigurarea de servicii sociale de calitate și asigurarea celei mai potrivite forme de îngrijire, contribuie la consolidarea alternativelor de protecție de tip familial.Strategia judeţeană de dezvoltare a serviciilor sociale în județul Cluj pentru perioada 2023-2030, cuprinde informațiile prevăzute de art. 4 alin. (1) din HG 797/2017: obiectivul general şi obiectivele specifice, planul de implementare a strategiei, responsabilităţi şi termene de realizare, sursele de finanţare şi bugetul estimat. Elaborarea strategiei de dezvoltare a serviciilor sociale s-a fundamentat pe informaţiile colectate de DGASPC Cluj în exercitarea atribuțiilor prevăzute de actele normative și cuprinde informaţii care vizează tipurile de situaţii de dificultate, vulnerabilitate, dependenţă sau risc social, numărul potenţialilor beneficiari, tipurile de servicii sociale existente și cele care ar putea răspunde nevoilor beneficiarilor identificaţi şi argumentaţia alegerii acestora.În vederea atingerii scopului de a asigura un sistem de servicii sociale la nivelul județului Cluj care să asigure abilitarea persoanelor, precum și a comunităților pentru rezolvarea nevoilor sociale, a calității vieții, precum și promovarea incluziunii sociale, au fost stabilite mai multe obiective generale pe fiecare domeniu de asistență socială și care sunt dezvoltate în obiective specifice în planul de implementare a strategiei.Strategia de dezvoltare a serviciilor sociale în domeniul asistenței sociale și protecției copilului trebuie să fie supusă avizării conform prevederilor legale, Comisiei Județene pentru Incluziune Socială Cluj și Colegiului Director al DGASPC Cluj.  |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** |
| Impactul financiar asupra bugetului judeţului pe termen scurt, mediu și lung vizează finanţarea din fonduri publice a serviciilor sociale acordate către DGASPC Cluj și a serviciilor sociale acordate de furnizorii privaţi de servicii sociale, achiziția serviciilor sociale realizându-se pe principiile concurenţei, eficienţei şi transparenţei, conform legislaţiei din domeniul achiziţiilor publice. Având în vedere complexitatea intervențiilor planificate, pentru atingerea obiectivelor se au în vedere mai multe surse de finanțare: bugetul Județului Cluj, bugetul de stat, prin accesarea fondurilor disponibile în cadrul programelor de interes național lansate de ministerele și autoritățile responsabile, bugetele locale ale municipiilor, orașelor și comunelor din județ, fonduri externe, prin accesarea acestora în cadrul programelor cu finanțare nerambursabilă, donații, sponsorizări sau alte contribuții din partea persoanelor fizice ori juridice din țară și din străinătate cu care furnizorii de servicii sociale pot derula proiecte în parteneriat. Punerea în aplicare a actului administrativ va avea loc **imediat** după adoptarea acestuia. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Director executiv | Ștefan Iliescu |  |  |
| Sef serviciu | Dan Pop |  |  |
| Consilier juridic | Crina Muntean |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 11.08.2023 |  | Raport intocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| **Numele și prenumele consilierului juridic** | **Semnătura persoanei competente pentru nominalizare** | **Aviz acordat/****Refuz aviz/** **semnătură** |
| Anca Rusu |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | avizat |
|  |  |  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
|  5 |  |  |  |